Η ασθένεια του μισθωτού και των μελών της οικογένειάς του και οι επιπτώσεις της στη σύμβαση εξαρτημένης εργασίας.:
Creators: name: Πάντου, Μαρία Αντωνίου
Publisher: name: Aristotle University of Thessaloniki
Year: 2014
Subjects: ασθένεια
επιπτώσεις
εξαρτημένη
sickness
consequences
dependent

description: Αντικείμενο της παρούσας μελέτης αποτελούν οι επιπτώσεις της ασθένειας του μισθωτού και των μελών της οικογένειας του στη σύμβαση εξαρτημένης εργασίας με σκοπό την ανάδειξη της σπουδαιότητας του διπόλου υγεία-ασθένεια στα πλαίσια της σύμβασης εξαρτημένης εργασίας, ιδίως στην παρούσα οικονομική κρίση που η δυσχέρεια εύρεσης και διατήρησης θέσεων εργασίας καθιστά επιτακτικότερη την ανάγκη προστασίας των ευαίσθητων κοινωνικών ομάδων. Στο πρώτο μέρος εξετάζεται το κανονιστικό πλαίσιο της προστασίας του ασθενούς εργαζομένου και των ασθενών μελών της οικογένειας του. Αρχικά, παρουσιάζεται η συνταγματική προστασία της υγείας και της οικογένειας σε συνάρτηση με τη σύμβαση εξαρτημένης εργασίας καθώς επίσης και το ατομικό και κοινωνικό δικαίωμα εργασίας. Στη συνέχεια, αντιμετωπίζεται η προστασία του ασθενούς εργαζομένου και των ασθενών μελών της οικογένειάς του στα πλαίσια των συλλογικών συμβάσεων εργασίας. Περαιτέρω, παρατίθεται η προστασία της υγείας του εργαζομένου στο δίκαιο της Ευρωπαϊκής Ένωσης και στις Διεθνείς Συμβάσεις. Οι σχετικές με την υγεία του εργαζομένου πληροφορίες αποτελούν ευαίσθητο προσωπικό δεδομένο και συνεπώς δε θα μπορούσε να παραληφθεί η παράθεση της συνταγματικής προστασίας της υγείας ως προσωπικό δεδομένο του εργαζομένου. Το ζήτημα της απαγόρευσης διακρίσεων λόγω ασθένειας του εργαζομένου αντιμετωπίζεται στην τελευταία παράγραφο του πρώτου μέρους. Στο δεύτερο μέρος παρουσιάζεται η ασθένεια του εργαζομένου και των μελών της οικογένειας του σε όλα τα στάδια της σύμβασης εξαρτημένης εργασίας. Πιο συγκεκριμένα, αρχικά εξετάζεται το δικαίωμα πληροφόρησης του εργοδότη κατά τις διαπραγματεύσεις τόσο για την κατάσταση της υγείας του εργαζομένου όσο και για την κατάσταση της υγείας των μελών της οικογένειάς του και τελικά εάν η υγεία δύναται να αποτελέσει προϋπόθεση για την κατάρτιση της σύμβασης εξαρτημένης εργασίας. Στη συνέχεια, αντιμετωπίζεται η ασθένεια ως παράγοντας διαμόρφωσης των όρων εργασίας, ως εργατικό ατύχημα, ως λόγος αδυναμίας παροχής και παρατίθενται οι άδειες που δικαιούται ο εργαζόμενος σε περίπτωση ασθένειας του ιδίου ή των μελών της οικογένειάς του. Στο στάδιο της λήξης της σύμβασης εξαρτημένης εργασίας παρατίθεται η ασθένεια του εργαζομένου και των μελών της οικογένειάς του ως σπουδαίος λόγος καταγγελίας των συμβάσεων εργασίας ορισμένου χρόνου, ως δικαιολογημένη αιτία για την καταγγελία των συμβάσεων εργασίας αορίστου χρόνου και διερευνάται η δυνατότητα του εργοδότη να θεωρήσει σιωπηρή παραίτηση την αποχή από την εργασία λόγω ασθενείας. Στη συνέχεια παρουσιάζεται η καταγγελία από τον εργοδότη της συμβάσεως εξαρτημένης εργασίας μετά από πιέσεις τρίτων λόγω ασθένειας του εργαζομένου ή των μελών της οικογένειας του. Τέλος, αντιμετωπίζεται το ενδεχόμενο τροποποίησης των όρων της σύμβασης ως μέσο αποφυγής της καταγγελίας κατ’ εφαρμογή της συνταγματικώς κατοχυρωμένης αρχής της αναλογικότητας υπό την ειδικότερη μορφή της αρχής της ultima ratio.
description: The aim of this present thesis is the study of the consequences of the employee’s or their family members’ sickness on the dependent employment contract . We also aim to indicate the importance of the dipole ‘health- sickness’ within the collective labor agreement, particularly during this present financial crisis, when the difficulties in finding or even preserving a job position make the protection of the socially vulnerable groups an urgent necessity. In the first part of the thesis, we examine the regulatory framework of the sick employee as well as of their family members. Initially, we present the constitutional protection of health and family in accordance with the dependent employment contract along with the individual and the social right of employment. Then, we examine the protection of the sick employee and also the protection of the sick family members of the employee as it is stated in the collective labor agreement. Furthermore, we juxtapose the European Union Law and the International Labor Agreements on the protection of the employee’s health. The information on the employee’s health is considered to be sensitive personal data, hence we could not omit the quotation of the constitutional health protection as personal data of the employee. The issue of the discrimination prohibition due to sickness of the employee is analyzed in the last paragraph of the first part. In the second part of the thesis, we present the employee’s and their family members’ sickness in every stage of the dependent employment contract. More significantly, firstly we examine the right to inform the employer about the health condition of the employee as well as of their family members during the negotiations phase. We also examine if the employee’s health can constitute a precondition for the formation of the contract of service. Then we present sickness as a configurative factor of the working conditions, as a work accident and as a reason of inability to provide services. We also refer to the sick leave the employee is eligible to, in case of their own sickness, or sickness of their family members. At the stage of the labor employment contract termination we present the employee’s or their family members’ sickness as a significant factor to terminate the labor employment contract and also as a fully justified reason to do so. We, then, examine the employer’s possible right to consider the employee’s due-to-sickness absence, as a silent resignation. Also, we present the labor employment contract termination on the part of the employer due to background pressure, because of the employer’s or their family members’ sickness. Finally, we analyze the possibility of the amendment of the labor agreement terms as a means to prevent the termination of it, enforcing the constitutionally recognized principle of proportionality, in the form of the principle of ultima ratio.